Diari Oficial de la Generalitat Valenciana


Sumari del DOGV 201, del 08-11-1984 (1984/803557)

ORDRE de 24 d'octubre de 1984, de la Conselleria d'Indústria, Comerç i Turisme, per la qual es convoca concurs de subvencions per a creació de noves ofertes.
-------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803557


Data del document
:   24-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 24 d'octubre de 1984, de la Conselleria d'Indústrie, Comerç i Turisme, per la qual es convoca concurs de subvencions per a creació de noves ofertes.  
Entre els nombrosos factors que contribueixen a incrementar el turisme destaca la gastronomia típica de cada zona, per això i com a mitjà de crear una oferta complementària que contribuesca a la promoció i comercialització del turisme, i disposant de les dotacions pressupostàries corresponents, aquesta Conselleria, d'acord amb les competències assignades per Decret 21/84, de 21 d'agost, del Consell de la Generalitat Valenciana, ha disposat:   
Article 1.er  
Es convoca concurs públic de subvencions per un import de 849.072 pessetes amb destí a les Associacions, Cooperatives, Agrupacions Empresarials i qualsevol tipus d'Empreses que tinga com a finalitat la promoció i comercialització de la gastronomia típica de la Comunitat Valenciana.   
Article 2.n  
1. Les instàncies dirigides al Conseller d?Indústria, Comerç i Turisme es presentaran en el termini màxim de 20 dies naturals a partir de la publicació de la present Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la Llei de Procediment Administratiu.   
2. A la sol·licitud s'acompanyarà la següent documentació:   
a) Descripció detallada de l'activitat a realitzar.   
b) Pressupost de la inversió a realitzar.   
3. La Conselleria d?Indústria, Comerç i Turisme podrà recaptar del sol·licitant l'aportació de qualssevol altres dades o documents complementaris que estime necessaris.   
Article 3.r  
Una vegada finalitzat el termini de presentació de sol·licituds, a proposta de la Direcció General de Turisme, el Conseller d'Indústria, Comerç i Turisme dictarà resolució en la qual, en cos de resultar positiva, es determinarà la quantia de l'ajuda concedida.   
Article 4.t  
Els pagaments s'ordenaran prèvia justificació pel beneficiari de la subvenció de la realització dels actes i despeses de conformitat amb la sol·licitud presentada i segons indique la resolució.   
Article 5.é  
En cas que, el beneficiari incomplís el destí de la subvenció o qualsevol de les normes aplicables, es declararà l'obligació de reintegrar a la Tresoreria General de la Generalitat Valenciana les quantitats percebudes, sense perjudici d'altres accions que s?hi escaiguen.   
Les indicades quantitats tindran la consideració d'ingressos públics a tots els efectes.   
DISPOSICIONS FINALS  
Primera  
Queda facultat el Director General de Turisme per dictar les disposicions necessàries per al desenvolupament i l'execució del que estableix la present Ordre.   
Segona  
La present Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 24 d'octubre de 1984.   
El Conseller d?Indústria, Comerç i Turisme.  
SEGUNDO BRU I PARRA